ເພີ່ມທະວີຄວາມສາມັກຄີ, ມິດຕິພາບທີ່ເປັນມູນເຊື້ອ ລະຫວ່າງ ຫວຽດນາມ-ກຳປູເຈຍ
(ພາບປະກອບ)
ໂດຍນອນໃນບັນດາການເຄື່ອນໄຫວຂອງສັບປະດາວັດທະນະທຳກຳປູເຈຍ ຢູ່ຫວຽດນາມ, ຕອນເຊົ້າວັນທີ 12/11, ຄະນະປະຕິບັດງານຂອງກະຊວງວັດທະນະທຳສິລະປະກຳປູເຈຍ ໂດຍທ່ານນາງ Menh Kossony, ລັດຖະມົນຕີວ່າການກະຊວງວັດທະນະທຳສິລະປະກຳປູເຈຍ ເປັນຫົວໜ້າຄະນະ ໄດ້ມີການເຮັດວຽກກັບການນຳແຂວງ ຊອກຈັງ. ທີ່ການເຮັດວຽກ, ທ່ານນາງ Menh Kossony ໄດ້ຕີລາຄາສູງຄວາມສາມັກຄີສະໜິດແໜ້ນຂອງປະຊາຄົມບັນດາເຜົ່າກິງ, ຂະເມ, ຮວາ ທີ່ພວມດຳລົງຊີວິດໃນບໍລິເວນແຂວງ, ພ້ອມທັງຮັບຮູ້ຄວາມເອົາໃຈໃສ່ຂອງອຳນາດການປົກຄອງໃນການພັດທະນາຊີວິດການເປັນຢູ່ ແລະ ອະນຸລັກຮັກສາບັນດາຮູບການວັດທະນະທຳສິລະປະທີ່ເປັນມູນເຊື້ອຂອງຊາວເຜົ່າຂະເມ. ນີ້ແມ່ນການເຄື່ອນໄຫວພົບປະແລກປ່ຽນທ່ີມີຄວາມໝາຍຢ່າງແທດຈິງ ໃນການຍົກສູງຄວາມຮູ້, ຄວາມສາມັກຄີ, ມິດຕະພາບລະຫວ່າງປະຊາຊົນ 2 ປະເທດ, ຕັ້ງໜ້າປະກອບສ່ວນປັບປຸງ ແລະ ພັດທະນາການພົວພັນບ້ານໃກ້ເຮືອນຄຽງ, ການຮ່ວມມືພ້ອມກັນພັດທະນາຂອງລັດ ແລະ ປະຊາຊົນ 2 ປະເທດ. ທ່ານນາງ Menh Kossony ກໍຫວັງວ່າ ໃນປີ 2016 ກຳປູເຈຍຈະໄດ້ຕ້ອນຮັບຄະນະສິລະປະຂອງຫວຽດນາມ ໃນນັ້ນມີແຂວງ ຊອກຈັງ ມາສະແດງ.
(ແຫຼ່ງຄັດຈາກ VOV)